
Cum in animo esset de formulis sermonis cotidiani veterum 
Komanorum disserere, facere non potuimus, quin, quibus fon- 
tibus potissimum animum intenderemus, nobiscum reputaremus. 
Etenim quamvis neminem, qui Latinis verbis scripserit, plane 
neglegendum nobis persuasum esset, tamen hoc luce clarius 
est visum non omnes ad hanc rem perscrutandam aequi esse 
momenti. Nam primum quidem nonnuUa genera scribendi a 
sermone cotidiano prope aliena sunt, tum singuli, qui unum- 
quodque genus coluerunt, sermonis cotidiani formulis impari 
modo sunt usi. 

Nihilosetius prorsus dicere licet familiari quodam sermone 
maxime uti comoediam, pauUo minus poesin satiricam. Quare 
nemo mirabitur in hac dissertatione Plauti Terentique exempla 
frequentia longe superare ceteros qui afferuntur. Sed inter 
hos ipsos poetas multum interest. Terentius plerumque Grae- 
corum fabulas satis accurate imitatus esse videtur; Tlautus 
allein' ut Skutschii^) praeclaris verbis utar, ^fiihrt uns den 
Durchschnittsromer vor, redend wie ihm der Schnabel ge- 
wachsen ist; seine Verse spiegeln im ganzen das lebendige 
Latein in seiner Betonung, im Klange einzelner Worte und 
ganzer Satze, im Wortlaut der iiblichen Formeln ftir ^Guten 
Tag! Wie gehfs?' usw. und, was mehr ist, in seiner gesamten 
Ausdrucksfahigkeit aufs treueste wieder.' 

Inter poetas satiricos praeter Lucilium, cuius ipsa frag- 
menta quantopere familiari sermone usus sit docent, primum 
obtinet locum Horatius, secundum Petronius. Perpauca attri- 
buerunt Varro in fragmentis saturae Menippeae, Seneca in 



1) Kultur der Gegenwart I, 8: Die griech. u. latein. Literatur und 
Sprache, p. 427. 

Apocolocyntosi; nihil fere debemus Persio et luvenali poetis, 
qui minus sermonem cotidianum quam eloquentiam rhetorum 
imitari studebant. 

Tum ad episkdas studium contulimus, cum inter omnes 
constet eos, qui familiares ac privatas epistulas scripserunt, 
in verbis dicendis struendis coUocandis quam proxime ad genus 
dicendi familiare accessisse. Itaque inquisivimus epistulas 
Plinii et Ciceronis, qui praecipue in epistulis ^ad familiares' 
missis persaepe sermone familiari usus est. Neque ipsum hoc 
ignorasse apparet ex epist. ad fam. IX, 21, 1 : Verumtamen quid 
tibi ego videor in epistulis? nonne plebeio sermone agere 
tecum ? . . . epistulas cotidianis verbis texere solemus. 

Fontibus expositis, e quibus potissimum hausimus, nunc 
stndia virornm doctonim afferamus, quae nos in hac disser- 
tatione conscribenda adiuverunt. — Optimum auctorem habe- 
mus Donatum, qui in scholiis ad Terentii fabulas scriptis in 
formulas sermonis cotidiani diligenter animum intendit. Multi 
alii scriptores et Graeci et Romani, quos infra nominabimus, 
occasione data animos ad eas adverterunt. Sed nostris sae- 
culis haec studia paene oblivione obruta erant. Etenim post- 
quam Barnabas Brissonius in clarissimo illo libro, quem 
scripsit 'De formulis et sollemnibus populi Romani verbis' 
(Francofurti 1592) ad has quoque formulas nonnunquam obiter 
respexit, perpauci viri docti in talia inquisiverunt. Nam 
praeter ea, quae editores et commentatores scriptorum Ro- 
manorum ad singulos locos adnotaverunt, haec tantum comme- 
moranda sunt: Jo. Jac. Claudii dissertatio de salutationibus 
(Ultraiecti 1702) et Mart. Schaberi liber, quem scripsit ^De 
ritibus salutandi apud veteres Romanos' (Rastadi 1858). Sed 
etiam Claudius et Schaber, quamvis nihil nisi salutandi formulas 
exponere conati sint, tamen rem minime absolverunt, et studium 
formularum iterum per dimidium fere saeculum iacebat, donec 
anno 1893 Joannis Bablii dissertatio Erlangensis, quam scripsit 
^De epistularum latinarum formulis' (Bambergae 1893), edita 
est. Nam praeterquam quod ille vir doctus recte suspicatus 
est multas formulas epistularum e sermone cotidiano originem 
trahere, id quoque ostendit, quid formulae sint et quomodo 
optime de iis disputari possit. 



Digitized by 



Google 



Bablii igitur vestigia secuti in formulas sermonis coti- 
diani inquirere suscepimus ita, ut primum formulae salutandi, 
deinde valedicendi, postremo reliquae, quas nomine ^elegantes 
locutiones' complexi sumus, explicentur. ') 



') In versibus numerandis haK editiones secutus sum: Plauti comoe- 
diae, rec. et emend. Frid. Leo ; Terenti comoediae, rec. C. Dziatzko ; Lucilii 
carminum reliquiae, rec. Frid. Marx; Horatii carmina, rec. Frid. Vollmer; 
Persii saturae, ed. Otto Jahn; luvenalis saturae, ed. Lud. Friedlaender; 
Petronii saturae, quartum ed. Franc. Buecheler; Martialis epigrammaton 
libri, ed. Lud. Friedlaender; Ciceronis scripta quae manserunt omnia, rec. 
C. F. W. Mueller; Plinii epistulae, rec. Henr. Keil. 

Pars prima. 

De salutandi formulis. 



I. De appellatione et nominibus in appellando usurpatis. 

Cum inter omnes constet quibusdam gentibus huius aeta- 
tis, imprimis Francogallis, morem esse firmum et constitutum, 
ut singulos nomine proprio vel nominatim salutent, nos quo- 
que, quatenus apud Romanos hic mos valuerit, non inquirere 
non possumus. 

Ac primum quidem ^quosdam nomine consalutare religio- 
sius putavisse' non modo Plinius in Hist. Natur. (XXVIII, 23) 
memoriae tradidit, sed etiam e salutationibus ipsis, quae in 
epistulis saturis comoediis exstant, facile intellegitur. Quid 
quod Plinius (Panegyr. 13, 15), Sallustius (Catil. 59), Tacitus 
(Histor. I, 23) Romanorum viros illustres et nobiles hac ambi- 
tione se plebi et militibus commendavisse narrant. Satis 
habebimus duo exempla affere: Apud Petronium in sat. 44 
Safinius ille laudatur his verbis : Et quam benignus resalutare, 
nomina omnium reddere tamquam unus de nobis ? Et Suetonius 
in vita Augusti 53 memoriae tradidit imperatorem in senatu 
singulos patres nullo nomenclatore submonente salutasse. 

Saepe pronomen possessivum nomini adicitur. Haec pro- 
nomina ad necessitudinem et familiaritatem significandam per- 
multum valere demonstrat Cic. epist. ad fam. XVI, 18,1: Quid 
igitur? Non sic oportet? Equidem censeo sic: addendum 
etiam ' suo '. — Accuratius his de rebus disputavit Joh. Babl, 
1.1. p. 20-22. 

Constat igitur Romanos haud ignorasse salutationibus 
permultum et amoris et familiaritatis accedere, si quis alterum 
nomine addito salutaret. 

Praeterea appellativis utebantur, quae 4nter homines aut 
sanguine aut amicitia coniunctos nescio quo modo plus honoris 
prae se ferre quam nomina propria vel privata' Martinus 
Schaber recte admonet. Eos enim, qui dignitate vel honori- 
bus praeter ceteros florerent, nominibus salutari non esse 
solitos hi loci satis demonstrant: 

Sueton. Vespas. 15: Helvidio Prisco, qui reversum ex Sicilia 
solus privato nomine Vespasianum resalutaverat, non ante 
succensuit quam . . . 

Martial H, 87: 

Quod te nomine iam tuo saluto, 

Quem regem et dominum prius vocabam, 

Ne me dixeris esse contumacem. 

Inde orta est consuetudo, ut primum quidem principes 
et imperatores, deinde, quisquis maiore quadam dignitate 
ornatus esset, peculiaribus vocibus salutarentur. Sic appellatio 
'domineVquae ab Augusto et Tiberio recusata erat,i) a Domi- 
tiano accepta, ab Aureliano ita mutata est, ut ^dominum et 
deum' se appellari iuberet. 

Id quoque fiebat, ut eae appellationes, quae apud prin- 
cipes in usu erant, paullatim ut nostrum ^Herr' in vulgus 
emanarent, '^) ut illud * domine ', quod ab iis in salutando usur- 
pabatur, qui nomen obviam venientis obliti erant vel ne- 
sciebant.3) Itaque Martialis poeta hominem quendam, ne hac 
appellatione nimis glorietur, his verbis docet (epigr. II, 57): 

Cum voco te dominum, noli tibi, Cinna, placere; 
Saepe etiam servum sic resaluto tuum. 



^) Tac. Ann. II, 87: Neque tamen ob ea parentis patriae delatum et 
antea vocabulum adsumpsit, acerbeque increpuit eos, qui divinas oCcu- 
pationes ipsumque dominum dixerant; cf. etiam Sueton. Aug. 53, Tiber. 27. 

2) Exempla v. apud Schabecum 1. 1. p. 7 adn. 1. 

') Aliis locis occurrunt ' adulescens ', 'puella', 'quisquis es', id quod 
iam Brissonius 1. 1. p. 744 recte commonuit. 

Amantes qnoque mvicem 'dominum' et 'dominam' se 
appeUasse. liberos ergo parente?. clientes er?o patronum his 
appellationibus usos esse cum alii tum Ludor. Friedlaender 
in libro. qui ia^-ribitur ^Bomlsche Sittensreschichte \ voL I, 
p. 395 — 402 exemplis demonstraTerunt 

Sed cum numeri certissimum argumentnm sint 158 saluta- 
tionibus examinatLs repperimus omnibus fere locis aliquam 
appelL^.tionem exsistere. IT^i deest. facile intelleffitur. cur 
omissa sit. Nam primum quidem cnmpluribus locis eius qui 
salutatur nomen proprium vel privatum aut pauUo ante aut 
brevi post salutationem nominatur. ut Plaut Epid. 5 : 

E. Bespice vero, Thesprio. — Th. Oh, Epidicumne 

ego conspicor? 
E. SatLs recte ocnUs uteris. 
Th. Salve. — E. Di dent quae veUs. 

Ter. Adelph. 890: 

G. Sed eccum Demeam. salvos sies. 

Ter. Adelph. 767: 

G. Ecce autem hic adest senex noster. quid fit? 

AUis locis salutatio de industria inhumana est, ut Epii 548, 
Most. 998, ubi difficiles senes, vel Bud. 882, ubi inimici his 
verbis se salutant: 

L. Salve. — P. Salutem nU moror; opta ocius: 
Bapi te obtorto coUe mavis antrahi? 

In Pers. 482, ubi servus quidam caUidus lenonem salutat, 
appeUatio primum omittitur, deinde additur: 

T. Quid agis? — D. Credo. — T. Unde te agis, 

Dordale? 
D. Credo tibi. Di dent quae veUs. 

Videmus Dordalum, qui salutatur, nomine addito multo 
humanius respondere. 

('Onstat igitur Bomanos quoque in salutando appeUa- 
tionibus esse usos. 

II. De salutationis partibus. 

Plurimae salutationes Romanorum in tres partes dividun- 
tur: 1. salutationem, 2. resalutationem, 3. interrogandi formu- 
las, quibus plerumque de valetudine quaeritur. 

Sed id quoque identidem fit, ut una vel altera pars aut 
reticeatur aut alio loco ponatur. Velut inter amicos, qui ter 
et quater inter unum diem sibi occurrerunt, salutatione et 
resalutatione intermissis tantum interrogandi formulae pronun- 
tiantur. Sed de ea forma, quam quasi jTQcoToxvjrov omnium 
salutationum esse diximus, nunc paullo accuratius disputemus. 

In congressu igitur servi dominos, clientes patronos, 
cognati cognatos, amici amicos, alii alios ita salutabant, ut 
ii, qui aetate vel dignitate inferiores essent, priores saluta- 
rent. Fieri non potuit, quin contra hanc regulam urbanitatis 
ab hominibus inhumanis vel superbis peccaretur, id quod 
Martialis poeta his duobus locis testatur: 

111,95,1-4: 

Nunquam dicis have, sed reddis, Naevole, semper, 
Quod prior et corvus dicere saepe solet. 
Cur hoc exspectes a me, rogo, Naevole, dicas; 
Nam, puto, nec melior, Naevole, nec prior es. 

V,66: 

Saepe salutatus nunquam prior ipse salutas: 
Sic eris ^aeternum', Pontiliane, ^vale'. 

Caelium, Ciceronis amicum, magnopere esse gavisum, quod 
Caesar ipse prior eum salutaret, haud scio an hic locus 
ostendat: Cic. epist. ad Att. X, 9a, 4: Hoc Caesar audierat ac 
simulatque ^have' mihi dixit, statim, quid de te audisset, ex- 
posuit. — Quid quod apud Horatium (epist. I, 7, 64 — 69) 
Philippus, vir consularis, illum Menam, hominem rusticum et 
humilem, ^occupat et salvere iubet prior'. Sed ne Volteius 
quidem facere potest, quin se excuset, ^quod non providisset 
eum'. 

Quodsi igitur opprobrium erat, si quis 'nunquam prior 
ipse salutabat ', etiam multo inurbanius est visum adsalutantes 

non resalutare. Quin etiam is, qui ad hanc insolentiam pro- 
cessit, nulla salute dignus videbatur. Huius quoque rei testi- 
monium debemus Martiali, qui in epigr. IV, 83, 3 hominem 
quendam superbum hisce verbis vituperat: ^Securus nuUum 
resalutas, despicis omnes'. Neque fugit Donatum, in 
Adelph. 80 ss.: 

M. Salvom te advenire, Demea, gaudemus. 
D. Ehem opportune, te ipsum quaerito. 

Terentium ^ melius quam Menandrum f ecisse, quod Demeam ad 
iurgium promptiorem quam resalutantem fecerit'. 

Datam acceptamque salutem sequuntur interrogandi for- 
mulae. Quae quam tritae et pervulgatae fuerint, praeter 
salutationes ipsas optime ostendit Martialis epigr. II, 67: 

Occuris quocumque loco mihi, Postume, clamas 
Protinus et prima est haec tua vox: Quid agis? 
Hoc, si me decies una conveneris hora, 
Dicis: habes puto tu, Postume, nil quod agas. 

Sed partibus salutationis expositis nunc ad formulas salu- 
tationis accedamus. 



III. De formulis salutationis. 

Praecipue inserviunt salutationi duae formulae: ^ave' et 
^salve', quarum utramque pueri norunt. Agedum inquiramus, 
quibus rebus inter se differant. 

Formula 'ave' originem videtur trahere e lingua pa- 
laestrae. Quod demonstrat Martial. epigr. III, 95, 14, quem ad 
locum Friedlaender adnotavit illud ^vincis have' fortasse 
acclamationem fuisse. Id eo confirmatur, quod Huebneri) in 
vasculo quodam,^) in quo ludi gladiatorii depicti sunt, hanc 
inscriptionem invenit: Hierax vale, Olympe vale, Antioche 
vale, Crescens ave. Eam inscriptionem sic interpretatur Cre- 



1) Monatsber. d. Berl. Akad. 1886, p. 87. 

2) CHi Vn, 1273. 

scentem illum alios gladiatores superasse eamque ob rem hac 
salute ^ave' acclamari. Nescio an alia quoque exempla, quae 
in Th.L.L.II, p. 1300 sq. afferuntur, ut CIL 3022: ave lud... 
eodem modo interpretanda sint. 

Quo ex usu facile intellegitur, quid formula significet: 
^gaude'. Spectatores eos gladiatores, qui aut iam vicerunt 
aut victuri videntur, admonent, ut victoria sua gaudeant. 
Itaque Graeci Eomanorum salutationem ^ave' per xaiQOLq ex- 
primere solent.i) 

Controversia est de origine vocis. Putant enim quidam 
viri docti^) formulam esse derivatam ex Punica illa salu- 
tatione, quae significat ^vive' cuiusque pluralem numerum 
^avo' scriptum videmus apud Plautum in Poen. 994, 998, 1001. 
Quam coniecturam haud ita magnam speciem probabilitatis 
habere censeo, etsi concedo in utramque partem disputari 
posse. Nam cum illis viris doctis formula a verbo ^avere' 
aliena videatur nullumque exemplum formulae ante Ciceronis 
tempora exsistat, haud scio an quisquam existimet formulam 
^ave' bellis Punicis Eomam esse importatam. 

Nos tamen tenemus *ave' esse imperativum verbi avere. 
Nam quod Paul. ad Fest. 14 adnotat: ^avere nihil aliud est 
quam cupere. argumento esse avidum et aviditatem, ex quibus 
praecipue cupiditas intellegitur, cum significet et ^gaudere' — 
hic ipse locus maxime idoneus est ad sententiam nostram 
confirmandam. Nam quid melius spectatores certantibus, im- 
primis autem iis, qui victuri videbantur, acclamare poterant, 
quam ut simul gaudium et cupidinem vincendi ostenderent. 

E palaestra igitur formula ^ave' in vitam cotidianam 
commigravit et salutatio est facta. 

Certant de orthographia viri dicti. *Have' saepius legitur, 
etiam in titulis, quorum tamen plurimi neque bonae aetatis 
neque eruditorum hominum sunt. Sed censemus Quintiliano 
fidem esse habendam, qui Inst. or. 1, 6, 21 haec dicit: litteratus 
sine aspiratione et producta secunda syllaba salutat. — Inde 



*) Hieron. in Math. 16, 11: quod graece dicitur '/ar(>e' et latine 
*ave'. — AUa exempla apud J. J. Claudium 1. 1. p. 25. 
«) Th. LL. n, 1300. 

apparet apud homines eruditos ^ave* in usu fuisse, cum ^havfe' 
sermonis vulgaris esset.i) 

Praeter ^ave' et 'avete', quae formae apud eos scriptores, 
quas nos accepimus, persaepe exstant, Charisius I, 254, 20 has 
formas testatur: aveto tu, aveto ille, avere te (vos, illos) volo. 

lam supra id monuimus hanc formulam salutandi a scrip- 
toribus antiquioris aetatis, ut a poetis comicis, nondum usur- 
pari. Antiquissimum exemplum exstat apud Ciceronem in 
epist. ad fam. VIII, 16, 4 : simul atque ' ave ' mihi dixit, statim, 
quid de te audisset, exposuit. — Sed paullatim ita in usum 
venit, ut Domitiani temporibus ceteras formulas salutationis 
frequentia longe superaret. Imprimis facta est propria formula 
salutationis quae vocatur matutinae. Cuius rei testis est 
Martialis epigr. IV, 68, 3 s. : 

Discurris tota vagus urbe nec uUa cathedra est, 
Cui non mane feras inrequietus ave. 

Itaque idem poeta, cum imperativum pro substantivo 
adhibet, salutationem ipsam ' ave ' vocat, ut epigr. I, 35 : 

Quisquam picta colit Spartani frigora saxi 
Et matutinum portat ineptus ave. 

vel epigr. VII, 39, 1 s. : 

Discursus varios vagumque mane 
Et fastus et Have potentiorum 
Cum perferre patique iam negaret. 

Sed apud scriptores priscae latinitatis omnium formu- 
larum saepissime occurrit 'salve\ Quae formula artissime 
cohaeret cum voce ^salutis^, quae ipsa eodem ex fonte prodiit 
quo Graecorum adoQ. Ultima syllaba semper producitur, 
cum imperativus vocis salvere sit, nisi quod apud Martial. 



^) Ciceronis temporibus apud vulgum cupiditatem aspirandi, ut ita 
dicam, permagnam fuisse demonstrat CatuU. epigr. 84: 

'Chommoda' dicebat, siquando 'commoda' vellet 

Dicere, et 4nsidias' Arrius 'hinsidias'. 
Cf . eadem de re Corssen, Ausspr. I, 47 s. ; Lindsay 62 s. ; Babl. 1. 1. p. 13. 

epigr. XI, 108 codices deteriores, quos Riccardus Bentley 
secutus est, pro * solve ' exhibent ' salve '. Nuperrime Hentzius i) 
suspicatus est formulam 'salve' prognatam esse ex eadem 
origine, qua Graecorum 'ovh""') et ipsam quoque esse voca* 
tivum (salve), qui postea ad exemplum aliarum formularum: 
ave, vale imperativus sit factus. Sed cum omnibus poetarum 
locis illo uno apud Martialem excepto ultima syllaba produ- 
catur, lectionem codicum meliorum ^solve' praeferendam esse 
censemus. 

Quid formula significet, vel ex Lucilii quodam versu 
(VI, 230) intellegimus: 

Salvere iubere salutem est mittere amico. 

Salutem igitur, id est praecipue sanitatem, invicem sibi 
optant consalutantes Eomani. Ea igitur ex parte consentit 
haec formula cum alia quadam, quae valedictionis propria est: 
^vale'. Quodsi cum his formulis Graecorum illud ya^Q^ ^^^" 
paramus, facere non possumus, quin ex eo quoque Eomanorum 
sobrium animum cognoscamus, quod in bonis rebus invicem 
sibi optandis magis quam Graeci utilitatem sequebantur. Non 
male igitur Lucianus in libello, quem dicitur scripsisse de 
lapsu in salutando c. 5, populares hisce verbis vituperat: 6 
fthv yccQ dsOJctijtog IIvd^ayoQaQ ovxe xo yaiQuv ovts ro sv 
jiQdrxsLV jtQovyQaqsv, dXX^ djio rov vyialvsiv dQysOdat sxsXsvsv* 
Et eodem in capite laudibus effert illam alteram salutationem 
Graecorum vyiatvs, cum dicit ro} ftsv vytalvstv ro sv jtQdrxstv 
xal ro y^aiQStv stvat, ovrs ds roj sv jiQdrrstv ovrs rcp /«/- 
QStv xat ro vytaivstv. 

Hanc Graecorum formulam iam Henricus Stephanus-^) cum 
salutandi formulis Eomanorum comparavit. Ees mihi ita se 
habere videtur: vyiaivs primum et salutandi et valedicendi 
formula erat. Velut apud Aristophan. Ean. 164 valedicendi 



*) Formen der Begriissung in den homerischen Gedichten, Philologus 
N. F. XV, 348 s. 

«) Cf. Homer, Odyss. ce>402: 

ovXi te xcd ^sya x^^Q^i d^eol Si xoi oX^ia doiev, 
8) Thes. Hng. graec. vol. Vni, 24. 

causa usurpatur, in Alexidis vero fragm. 297 (Kock) eam pro 
salutandi formula esse habendam manifestum est. Sed postea 
usus obtinuit, ut accedentes dicerent yaiQe, discedentes vyiatve, 
quam rem demonstrare videtur Plutarchus in libro quem 
scripsit de garrulitate cap. 11 : eXd^ovrog ovv to^ev, cog elcoO^sc, 
rov ^ovX^iov Jtgbg avrbv xal eljtovxog' xalQB KaiaaQ — 
Yyiaive, eljce, ^ovX^ce' xdxelvog vorjoag (pxt^ro djtccov olxade 
xal rrjv yvvalxa (leTajcefitpdfievog' eyvoOxev, erpr/, b KatCaQ, 
ore rb djtoQQrjrov ovx eOLOjjtrjOa, xal 6id rovro fieXZo? dvaiQelv 
ef/avrov. — Quodsi non dubitamus, quin Plutarchus hanc 
fabulam apud scriptorem Romanum invenerit, tamen eum 
Romanorum formulam salutandi voce yaiQe, formulam vale- 
dicendi voce vyiaive expressisse videmus. 

Haud ita verisimile est Graecos in usu earum formularum 
mutando secutos esse exemplum Romanorum, sed certum est 
Romanorum scriptores nonnumquam Graecorum formulas aperte 
imitatos esse. Quodsi igitur Horatius in epist. I, 8, 1 amicum 
his verbis alloquitur: 

Celso gandere et bene rem gerere Albinovano 
Musa rogata refer . . . 

haec salutatio ita a Romanorum consuetudine abhorret, ut 
iam Lambinus recte perspexerit eam ad verbum traductam 
esse ex illa notissima salutatione Graecorum y^^Q^ ^^'^ ^^ 
jtQdrre. Eiusdem formulae nos admonet Plauti illud (Trin. 772 s): 
salutem ei nuntiet verbis patris: illum bene gerere et valere 
et vivere. 

Teneamus igitur et salutationis formulam ^salve' et vale- 
dictionis ^vale' inde esse profectas, quod homines invicem se 
salutantes sanitatem sive valetudinem sibi optabant. Quam 
salutationis sententiam adeo non in oblivionem venisse, ut in 
respondendo quoque saepe respiceretur — quae quidem dili- 
gentia nobis in vernacula lingua ignota est — apparet ex 
compluribus locis poetarum comicorum: Curc. 121: P. Salve. 
— L. Egone salva sim, quae siti sicca sum? — Asin. 911: 
Arg. Mater salve. — Ast. Sat salutist. — Epid. 548 s: Pe. 
Salva sis. — Ph. Salutem accipio mi et meis. — Epid. 558 s. 
Pe. Ego sum, salve. — Ph. Salva sum, te quia esse salvom 

sentio. — Asin. 592 s. A. Vale. — Ph. Aliquanto amplius valerem, 
si hic maneres. 

Cur^salve' salutandi, *vale' valedicendi formula sit facta, 
vix quisquam dicere possit; sensim tantum et pauUatim hunc 
usum inveteravisse inde concludere licet, quod ne Plauti quidem 
temporibus inauditum est valedicere per formulam ^salve'. 
Cuius rei optimum testimonium afferamus Plaut. Asin. 592 s. 
A. Vale. — P. Aliquanto amplius valerem, si hic maneres. — 
A. Salve. — P. Salvere me iubes, quoi tu abiens adfers 
morbum. 

Accedunt alia quaedam exempla, ubi ^salve' et ^vale' 
quasi ad unam valedictionem coniunguntur, velut Curc. 522: 
L. Summane numquid nunciam me vis? — C. Vale et salve. — 
Capt. 744 s. Vale atque salve, etsi aliter ut dicam meres : De 
me ut meruisti, ita vale. 

Primo a. Chr. n. saeculo formula 'salve' iam obsoleta erat, 
praeterquam quod Cicero epistulas suas nonnunquam formula 
^vale atque salve' claudit (epist. ad fam. XVI, 4,4; 9, 4). Po- 
sterioribus temporibus revivescit et apud scriptores aevi chri- 
stiani denuo occurrit.i) 

Apud TibuUum II, 1, 1 optimi libri exhibent: 'Quisquis 
adest, valeat; fruges lustremus et agros', id quod viri docti 
sine iusta causa mutaverunt in ^quisquis adest, faveat'. Haec 
mutatio eo minus probanda videtur, quod epigrammatibus com- 
pluribus in parietibus Pompeianis insculptis (Buecheler, Carm. 
epigr. 945sq.) hoc initium notum est: quisquis amat, valeat. 
Sed etsamsi haec testimonia non praesto essent, tamen illo 
loco nihil mutandum esse censeremus. Nam si nonnumquam 
per formulam ^salve' valedicitur, cur per ^vale' salutari non 
possit? Et posteriore aetate re vera per formulam 'vale' 
salutatur. Ausonius in epist. XXV, 23 (Peiper p. 271) haec 
dicit: Dic: te valere, dic: salvere te iubet Amicus et vicinus 
et Ausonius. 

Idem poeta in epist. XVI, 1 (p. 239 — Peiper) coniungit 
f ormulas ^ ave ' et ' salve ' hoc modo : Perge, o libelle, Sirmium 
Et dic ero meo ac tuo: Have atque salve plurimum. Hoc 



1) Cf. Babl., 1. 1. p. \ 

^plurimum\ quod ab Ausonio salutationi additur, etiam aliis 
locis occurrit (Plaut. Most. 717 — Ter. Adelph. 460). Hanc 
vocem praecipue ^epistulis ad familiarissimus datis' ascribi 
docet Jo. Babl. 1. 1. p. 8. Praeterea inveniuntur ^ multum ' (Plaut. 
Poen. 1050; Eud. 416 — Ter. Hec. 82) ^Vbene' (Plaut. Capt. 138; 
Most. 568). Dicitur etiam ^plurima salute te impertio ' (Ter. 
Eun. 270 s.), quod nobis in mentem vocat illam formulam epi- 
stularum: A. salutem plurimam dicit B.^ 

Etiam iusiurandum adicitur f ormulis salutandi : mehercule, 
mecastor, ecastor, edepol (Plaut. Bacch. 182 ; Cas. 171; Poen. 
1039; Trin. 49; Truc. 503 — Ter. Hec. 83). Quo de usu ad- 
notat Donat. ad Ter. Hec. 1, 2, 8 : Olim salutantes addebant ius 
iurandum, ut hoc sedulo facere viderentur. 

Quae formulae salutandi in titulis sepulcralibus usurpentur, 
fusius exponere non licet, quia cotidiani sermonis formulae 
appellari non possunt. Tamen hoc loco id admonere licet 
formulam ^salve' in titulis sepulcralibus rarissime occurrere. 
Cur hoc fiat, facile est dictu. Cum tituli plerumque posterioris 
aetatis sint, formula ^salve' iam secundo a. Chr. n. saeculo 
pauUatim ex usu evanuit et — quod iam supra ostendimus — 
Ciceronis temporibus fere obsoleta fuit. 

Nunc ad eas salutandi formulas accedamus, quae non tam 
significatione quam usu a formula principali *salve' differunt. 

Persaepe occurrunt salvus (salva) sis, salvi (salvae) sitis 
(Plaut. Bacch. 456; 536; Epid. 548; Mil. 902; Most. 718; Poen. 
330; 751; 858; Rud. 103; Stich. 316; Truc. 123; 358 — Ter. 
Andr. 802; 906; Adelph. 890). Haud scio an haec formula 
pauUo soUemnior sit quam ^salve', praesertim si, ut Aulul. 182, 
hoc modo amplificatur: salvos atque fortunatus semper sies. 

Aliae formulae sine dubio sollemnes sunt; iam plenior 
imperativi forma 'salveto\ quam non raro invenimus (Plaut. 
Asin. 297; Curc. 235; Merc. 284; Pers. 789; Rud. 103; 416) 
gravior videtur simplici ^salve'. Quid quod reliquae: He 



*) 'salutem dicere' et 'salutem mittere' sermonis epistularis sunt. 
' Salutem mittere ' praecipue apud Ovidium invenitur ; ' salutem dicere ' 
iam apud Plaut. Bacch. 734 ; Pers. 501. Quibus formulis opponi potest 
formula 'salvere iubere', quam etsi ab epistulis non alienam, tamen ser- 
monis cotidiani propriam esse recte suspicatur Babl. 1. 1. p. 12. 

saluto' (Plaut. Amph. 676; Bacch. 243; Cist. 723; Mil. 900; 
Poen. 621; Pseud. 455; Truc. 515) — 'inbeo te salvere^ (Plaut. 
Asin. 296; Cas. 969; Curc. 560; Merc. 713; Most. 568; 1128; 
Rud. 263; Trin. 435s.; Truc. 577 — Ter. Adelph. 460 s.) — 
Hmpertio te salute' (Plaut. Epid. 126 s.; Pseud. 456 — Ter. Eun. 
270) multo soUemniores videntur, quam ut inter amicos seu 
consanguineos usurpari possint. Eo saepius occurrunt, si 
servi dominos, clientes patronos salutant, ut Pseud. 455: 
Erum saluto primum, ut aequomst. — Si salutantes etiam 
modestiores videri volunt, utuntur tertia persona verhi, ut 
Bacch. 243 : Servos salutat Nicobulum Chrysalus — Trin. 435 s. 
Erum atque servom plurimum Philto iubet salvere — Epid. 
126 s. Advenientem peregre erum Stratippoclem impertit 
salute servos Epidicus — Ter. Eun. 270. Pluruma salute Par- 
menonem summum suum impertit Gnatho. — Sed eodem modo 
quo pluralis numerus modestiam et maiestatem demonstrare 
potest, ita ea salutatio, quae per tertiam personam fit, non- 
nunquam non modestiam, sed superbiam indicat, velut Truc. 
515: Mars peregre adveniens salutat Nerienem uxorem suam. 

Apud Ter. Andr. 533 legimus haec: S. Jubeo Chremetem. — 
C. Oh, te ipsum quaerebam. — S. Et ego te; optato advenis. 
— Non dubium est, quin haec salutatio *iubeo Chremetem' 
per ellipsim intellegenda sit: iubeo Chremetem salvere. Ellipsim 
autem et in sermone cotidiano et in familiaribus epistulis, in 
quibus componendis non magna adhibebatur diligentia, saepe 
occurrere, cum alii ostenderunt^), tum ipsi novis quibusdam 
exemplis confirmabimus : satin salve? (Plaut. Trin. 1177) 
= satisne salve vivis? vel ^satisne salvae res tuae sunt?' — 
satin recte ? (Ter. Andr. 804) = satisne recte vales ? — benigne 
(Horat. epist. 1, 7, 62) = benigne facis — tam gratiast (Plaut. 
Men. 387; Stich. 472; Pseud. 713) = tam tibi gratias ago, quam 
si accepissem, quod offers. 

Nonnunquam salutandi causa usurpatur illud : Di te ament 
(Plaut. Most. 717; Pers. 16), qua de formula in sequenti capite 
fusius disputabimus. 



') 0. Rebling, Versuch einer Charakteristik der romischen Umgangs- 
sprache. Progr. Kiel 1873, p. 18; Babl. 1. 1. p. 9 s. 

2* 

lY. De resalutandl formulis. 



Eum, qui salutatur, statim resalutare coactum esse Dona- 
tique ea de re opiniorem, quae ex adnotatione eius ad Ter. 
Adelph. I, 2, 1 elucet, iam supra cognovimus. Nunc, quibus 
formulis Eomani in resalutando usi sint, exponamus. 

Ac primum quidem easdem formulas usurpant, quae etiam 
salutationi inserviunt. Saepe adiciuntur ^et tu\ ^et vos' (Plaut. 
Cas. 540; Mil. 1315; Most. 569; Stich. 316; Trin. 49) et fit, ut 
hae adiectiones propria salutandi voce intermissa ipsae saluta- 
tiones fiant. Ut apud Menandr. fr. 329 hoc legimus : A. yaiQ\ 
w rXvxtQtov — r, xal cv, sic etiam apud Romanos in re- 
salutando vox ipsa salutandi nonnunquam omittitur: Bacch. 
1106: N. Philoxene salve. — P. Et tu. unde agis? — Stich. 90. 
S. Salve, mi pater. — A. Et vos ambae. ilico agite assidite. — 
Truc. 123: D. Salva sis. — A. Et tu. — D. Fer contra manum 
et pariter gradere. — Item invenitur: 'et nos te\ si praecessit 
formula *te salutamus' (Cistell. 724). Occurrunt etiam ^hene' 
(Most. 568) , * multum ' (Eud. 416) vel iusiurandum ' edepol ' 
(Trin. 49), prorsus omnia, quae iam in salutatione attulimus. 

Sed resalutationis propria formula est : di te ament (Plaut. 
Aulul. 183; Bacch. 457; Capt. 138; Curc. 455; Most. 341; 806; 
1130; Poen. 751; Eud. 1303), quam etsi iam in salutatione 
invenimus, tamen hoc loco iustius tractanda videtur. De hac 
formula idem valet, quod antea de formula ^salve' ostendimus: 
cum apud Plautum tam saepe- occurrat, postea ex usu coti- 
diani evanuisse videtur. Deinde id monuerim multas huius 
formulae, ut ita dicam, synonyma exsistere, inter quas has 
frequentissimas afferre licet: di dent qjae velis (Plaut. Epid. 6; 
Stich. 469; Trin. 1152), di omnes deaeque te ament (Poen. 858), 
fortunati omnes sitis (Poen. 623; cf. Aulul. 182 s.: salvos atque 
fortunatus semper sies); di didnt tibi qimectimqiie optes (Trin. 
435 s.). — Nonnunquam pro coniunctivo futurum ponitur, qua 
re efficitur, ut salutantes id quod optant etiam vehementius 
optare et vota sua rata esse futura sperare videantur. Quo 
in genere sunt : di te amabimt (Men. 278 ;' Pers. 205) ; dabunt 
dij quae velitis, vobis (Asin. 623); dabunt di quae exoptes 
(Pers. 16). 

Vix admonere necesse est eam consuetudinem deos in 
salutando invocandi Eomanis esse communem cum aliis et 
antiquorum et recentiorum temporum populis. Sic Dolius apud 
Homerum (Odyss. (o 402) dominum in patriam reversum hisce 
verbis alloquitur: ovXi rf: xal fttya yalQf d^eol di roi oX^ia 
doteiy. — Et apud omnes fere gentes Germaniae meridionalis 
antiquitus eodem modo salutari ne pueri quidem ignorant. 

V. De formulis interrogativis. 

Post datam redditamque salutem de valetudine et eius, 
qui adest, et cognatorum amicorumque eius interrogari solet; 
saepe — quod iam M. Schaberi) vidit, 4d genus auscultatio 
ipsa erat salutatio'. Inter eos quae huc pertinent formulas 
primum obtinet locum tritissima illa ac pervagata vox: quid 
agis? Cum scriptores exemplis huius formulae abundent, satis 
habemus haec pauca afferre : Plaut. Asin. 296 s. L. Jubeo te 
salvere voce summa quoad vires valent. — L. Gymnasium 
flagri, salveto. — L. Quid agis, custos carceris? — Curc. 234s: 
C. Salve, Palinure. — P. scelerum caput, salveto. quid agis? 
— C. Vivo. — In Plaut. Merc. 963 pro salutatione ponitur: 
L. Placet principium. quid agis? quid flt? Eutyche. 

Quid formula: quid agis? signiflcet, optime ostenditur 
exemplo vernaculae formulae: was machst du? Permittimus 
enim arbitrio eius, qui interrogatur, ut interrogationem nostram 
aut ad actiones suas aut ad statum valetudinemque referat. 
Atque in salutando formula plerumque ad valetudinem refere- 
batur; pauUatim vero vim ita perdidit, ut — cuius rei Mar- 
tialis epigr. II, 67 testis est — ^decies una hora' ab homi- 
nibus invicem sibi occursantibus usurpari posset. Sed non 
magis in sermone cotidiano quam in litteris conscribendis 
Romani hac formula utebantur. Testem habemus Ciceronem, 
testem Plinium, qui in epist. III, 20, 11 amico cuidam haec 
scribit: Et hercule, quo usque illa vulgaria : quid agis? ecquid 
commodo vales? habeant nostrae quoque litterae aliquid non 
humile nec sordidum nec privatis rebus inclusum. 



1. 1. p. 13. 

Quin etiam de rebus quaeritur, quid agant. Legimus 
apud Plaut. Curc. 564: quid agit meum mercimonium apud te?, 
apud Plin. epist. I, 3, 1: quid agit Comum, tuae meaeque de- 
liciae?, apud Plin. epist. II, 11, 25: quid arbusculae tuae, quid 
vineae, quid segetes agunt, quid oves delicatissimae ? 

Ex eo quoque videmus, quam exigua fuerit vis formulae, 
quod iam apud Plautum identidem hanc. vocem alia inter- 
rogatio ita subsequitur, ut responsionem non exspectari pateat: 
Merc. 963: quid agis?, quid flt? (cf. Cic. ad fam. VII, 11, 2) — 
Epid. 9: quid agis? ut vales? — Idem fit in nostra formula: 
wie gehfs? wie stehfs? 

Quodsi non dubium est, quin in iis, quae attuli, exemplis 
tantum de valetudine, non de actionibus interrogetur, eo minus 
negari potest permulta alia exempla praesto esse, quibus, cum 
de actionibus, non de statu hominis quaeratur, certa atque 
accurata responsio exspectatur. Hoc apud Hor. epist. I, 3, 15 
fieri iam Adolphus Kiessling perspexit, qai eum ad locum 
haec adnotavit: quid mihi Celsus agit? erkundigt sich nicht 
nach seinem Befinden^ sondern nach seinem Tun und Lassen. 

Ut eiusmodi interrogationes ab altero genere evidenter 
distinguerent, nonnumquam homines interrogantes adverbium 
adiciebant, ut ^hic' (Plaut. Epid. 345; Truc. 896 — Cic. epist. 
ad AttV, 15, 2), ^hodie' (Plin. epist. I, 9, 1), ^istic' (Cic. ad 
fam. XIV, 14, 2). Quod si fiebat, nemo dubitare potuit, utrum 
de statu ac valetudine an de actionibus interrogaretur. 

Cum ^quid agis?' nostrae formulae 'was machst Du?' 
respondere dixerimus, alia frequentissima formula: quid agitur? 
idem declarat quod nostrum: wie geht es? Huius enim for- 
mulae sententia ita non ambigua est, ut nihil nisi de statu 
ac valetudine interrogetur atque respondeatur. Formula post 
illam alteram orta videtur. Nam. primum quidem, cum iam 
apud Terentium dominatum teneat, in Plauti comoediis fre- 
quentia ab altera longe superatur;i) deinde apud hunc poetam 
sunt loci, qui demonstrant eum modum loquendi Romanis eius 
aetatis novum et paene inauditum esse visum. Scriptum 
videmus in Pseud. 454: S. Salve, quid agitur? Statur hic ad 



1) Cf. Th. L. L. 1, 1380. 

hunc modum. — Pers. 17. S. Quid agitur? — F. Vivitur. — 
imprimis autem hic locus notatu dignus videtur: Pers. 309. 
T. Quid agitur, Sagaristio, ut valetur? — Ea ^statur' et 
^viditur' haud scio an pro iocis haberi possint. IUud ^va- 
letur' autem omni mente et ratione carere quis est qui neget? 
Mea quidem sententia sic intellegendum est, poetam, qui illa 
nova forma ^quid agitur?' nondum assuevisset, vocem per 
aliam, quae non minus barbara videretur, illudere voluisse. 
Quod si ita est, si re vera illud ^quid agitur?' loco antiquioris 
formulae ^quid agis?' in usum venit, magis apparent illae 
facetiae ^statur' et Wivitur'. Nam fere incredibile videtur 
locutionem quandam, quae in usu cotidiano esset, Plauto 
iocularem videri potuisse. 

Aliae formulae, quibus salutatione facta de statu ac vale- 
tudine interrogatur, hac sunt: quid fit? (Plaut. Bacch. 626; 
775; 979; Epid. 396; Merc. 285; 366; 963; Eud. 1052; 1303 — 
Ter. Adelph. 266; 768; 883) et 'ut vales?' (Plaut. Epid. 9; 
Most.7l8; Pers.204; Eud. 1304; Truc.577 — Ter. Heaut. 406). 
Formulae idem quod praecedentes signiflcant. 'Ut vales?' me- 
dicos, si homines aegrotos auscultabant, interrogare consue- 
visse, elucet e Plaut. Eud. 1304: L. Ut vales? — G. Num 
medicus quaeso es? 

Ad has frequentissimas interrogandi formulas multae aJiae 
accedunt, quae quamquam rarius apud scriptores occurrunt, 
tamen pro formulis habendae sunt: satin salve? (Plaut. Trin. 
1177; Ter. Eun. 978); salvene? (Plaut. Stich. 10); satin recte? 
(Ter. Andr. 804, cf. Horat. sat. II, 3, 162: recte est igitur surget- 
que?) rectene omnia? (Plin. epist. III, 17, 1); ecquid omnia in 
tua (scil. domo) recte? (Plin. epist. VI, 2, 10); satin omnia ex 
sententia? (Plaut. Pers. 18 — Ter. Phorm. 256); ain tu te 
valere? (Plaut. Aulul. 186); ecquid commodo vales? (Plin. epist. 
111,20,11); rectene atque ut vis vales? (Plaut. Aulul. 183); quo 
pacto rem geris? (Hor. epist. I, 8, 13). 

Quae formulae non omnes facile intelleguntur. Maiores 
difficultates praebent ^satin salve?' et ^salvene?' Quaeritur 
enim, utrum ^salve' pro adiectivo (^salvae') an pro adverbio 
habendum sit. Donatus adverbium esse afflrmavit; adnotat 
enim ad Ter. Eun. V, 5, 8: ^salve' integre, recte, commode. 

Plautus in Trinummo (1177): 'benevolens tuus atque amicus 
— satin salve? dic mihi'. Nunc adverbium est producta e 
littera. Sallustius (Hist. I fr. 34 Maurenbr.) 'inde ortus sermo 
percunctantibus utrimque -satin salve'? quam grati ducibus 
suis, quantis familiaribus copiis agerent' — Sunt tamen, 
qui pro ^satin salve?' scribere malint *satin salvae?' Sub- 
intellegunt igitur ^res sunt' et proferunt testimonium Livii, 
^pud quem (III, 26) haec legimus: ^rogitans, satisne salva 
essent omnia, togam propere e tunica proferre uxorem Ea- 
ciliam iubet'. Mihi quidem haud ita verisimile videtur ex 
^satin salve res tuae sunt?' per ellipsim ^satin salvae?' esse 
factum; nam pluralis numerus generis feminini sine substantivo 
vix recte intellegi potest et multo maiorem probabilitatis 
speciem habet ^salve' adverbium esse, cuius verbum ^agis, 
vivis, es' facile subintellegitur. 

Etiam alia formula ^ecquid commodo vales?' (Plin. epist. 
III, 20, 11) interpretationem poscit. Brevitas enim, quae 
omnium eiusmodi formularum propria est, Imius quoque sen- 
tentiam obscuravit. Aliis enim locis semper additur, cuius 
commodo aliquid fit, ut: quod tuo commodo fiat (Cic. ad Att. 
XIV, 16, 4) vel: quod commodo tuo facere poteris (Cic. ad 
Att. I, 4, 1). Itaque in nostra formula: ecquid commodo vales? 
subintellegendum videtur: tuo. 

Praeter eas quas attulimus formulas permultae aliae lo- 
cutiones inveniuntur, de quibus dubitari potest, an pro for- 
mulis habendae sint. Id certe iis cum ceteris commune est, 
quod saepe in salutatione et pro salutatione usurpantur. Haec 
satis habeo exempla afferre: ut te oblectas? (Cic. ad Quint. 
fr. n, 3, 7) — ^unde venis?' et ^quo tendis?' (Hor. sat. I, 9, 
63; luven. sat. I, 3, 192) — quo te agis? (Plaut. Amph. 450; 
Mil. 863; Most. 563) — unde te agis? (Plaut. Bacch. 1106; 
Most. 342; Pers. 482tf — unde is? quid fers? quid festinas? 
(Plaut. Stich. 319) quid rerum geris? (Plaut. Aul. 117) — 
quid novi? (Petron. sat. 8) — num quidnam novi? (Cic. ad 
fam. XI, 27, 1). 

Nonnumquam duas vel tres formulas quasi ad unam inter- 
rogationem coniungi iam supra in alia occasione admonuimus. 
Nunc licet huius usus exempla afferre: quid agis? ut vales? 

(Plaut. Epid. 9; Pers. 204; Truc. 577) — quid agitur? ut 
valetur? (Pers. 309) — quid, agis? quid fit? (Plaut.Merc.284; 
963 — Cic. ad fam. VH, 11, 2) — quid fit? quid agitur? (Ter. 
Adelph. 883). 

Nunc — quia ad formulas plerumque formulis responderi 
consentaneum est — pauca de frequentissimis responsionibus 
dicenda videntur. 

Qui bene agunt, sed sorte sua non ab omni parte con- 
tenti sunt, talia respondent: vivo (Plaut. Curc. 235) — vivitur 
(Plaut. Pers. 17 — Cic. ad fam. II, 15, 2) — 'sustentavi' vel 
'sustentatum est sedulo' (Plaut. Stich. 467; 586) — Alii, qui 
magis contenti sunt, haec fere dicunt: vaJeo (Plaut. Truc. 126; 
578) — valeo et valui rectius (Plaut. Trin. 50). Qui de aliis, 
qui bene agunt, interrogantur, sic respondent: vivunt et valent 
(Plaut. Trin. 1073). Apud Horatium bis invenimus responsi- 
onem: suaviter (Horat. sat. I, 9, 5; epist. I, 8, 4), quae Plauti 
Terentique temporibus nondum in usu videtur fuisse; adhiberi 
potest Petronii illud (sat. 75): vos rogo, amici, ut vobis sua- 
viter sit. 

E responsionibus eorum, qui male agunt, vix quidquam 
formulae speciem praebet. Ecce nonnulla exempla: haud probe 
(Plaut. Pers. 23) — quod miserrumus (Plaut. Merc. 284) — 
quod famelicus (Plaut. Stich. 575) — haud perbene a pecunia 
(Plaut. Aulul. 186). Aliis locis pluribus verbis respondetur, 
ut Plaut. Epid. 129: a morbo valui, ab animo aeger fui — 
Pers. 18: Si eveniunt, quae exopto, satis — Ter. Andr. 805: 
sic, ^ut quimus', aiunt, quando ^ut volumus' non licet. 

Eestat, ut de una responsione, quam a multis male in- 
tellegi animadvertimus, paullo diligentius disputemus: 'recte\ 
Non dubito, quin nemo huius vocis sententiam perperam inter- 
pretatus esset, nisi Donatus ad Ter. Hec. III, 2, 20 haec ad- 
notasset: ^recte' dicimus, cum sine iniuria interrogantis aliquid 
reticemus. Alii ^recte' sic accipiunt: nihil est mali. — Ut- 
cumque res se habet, neque prima neque secunda interpretatio 
Donati valet de eo ^recte', quod in salutatione post inter- 
rogandi formulam invenimus. Contra pertinent ad id genus, 
quod in Ter. Hec. III, 2, 20 ante oculos habemus. Hoc loco re 
vera aliquid reticetur; attribuendum est igitur hoc 'recte' ei 

generi formularum, quod antiqui grammatici voce doretof/ol 
significaverunt Examinemus in alio exemplo, quid hoc sibi 
velit. Plaut. Merc. 367 s. D. Unde incedis, quid festinas, gnate 
mi? — C. Eecte pater. — D. Ita volo. — Filius igitur cum 
patrem celare velit, unde incedat et quid festinet, nihil certi 
respondet, sed ^recte' dicit. Pater dissimulat se hunc doreC' 
(>,wo^' perspicere et ^lta' inquit Wolo', id est: volo tibi aliquid 
recti — seu boni — in animo esse. — Alia exempla in- 
veniuntur Ter. Eun. 341: rogo numquid velit. *Recte' inquit. 
abeo. — Ter. Phorm. 797 s.: Quor noUes, Chremes? — lam 
recte. 

Sed ad illud 'recte', quod in salutatione formulis inter- 
rogativis respondet, minime pertinet Donati interpretatio. 
Immo vero nihil aliud significat quam ^bene', quod multi loci 
demonstrant (Ter. Andr. 804; Cic. ad Att. I, 7; ad fam. IX, 9, 1; 
ad Quint. fr. III, 2, 3 — Horat. sat. II, 3, 162 — Plin. epist. 
III, 17, 1; VI, 2, 10), optime autem omnium Horat. epist. I, 8, 
13 s.: Post haec ut valeat, quo posto rem gerat et se, Ut 
placeat iuveni, percontare, atque cohorti. Si dicet ^recte', 
primum gaudere . . . 



Yl. De formulis^ quibus cognati vel amici ex itinere 
reversi salutantur. 

Nemo mirabitur, quod amici vel cognati, qui diu a patria 
remoti erant, in reditu diligentius salutantur; id vero investi- 
gatione dignum videtur, num eius qupque generis salutationum 
propriae formulae apud Romanos sint. 

E magna copia exemplorum licet haec pauca afferre: 
Plaut. Epid. 6 sq. T. Salve. — E. Di dent quae velis. Venire 
salvom gaudeo. — T. Quid ceterwm? E. Quod eo adsolet: 
cena tibi dabitur. — T. Spondeo. — E. Quid? — T. Me 
accepturum, si dabis. — E. Quid tu agis, ut vales? — 
Stich. 583sq. H. sperate Pamphile, o spes mea, mea 
vita, mea voluptas, salve; salvom gaudeo Peregre te in 
patriam rediisse. — P. Salvo salve, Gelasime. — H. Valuistin 
bene? — P. Sustentatum est sedulo. — H. Edepol gaudeo. 
Edepol ne ego nunc mihi medimnum mille esse argenti velim. 

— E. Quid eo tibi opus est? — G. Hunc hercle ad cenam 
ut vocem, te non vocem. 

Videmus eum, qui amico domum revertenti occurrit, 
gaudium suum his verbis declarare: 'venire salvom gaudeo' 
vel ^salvom gaudeo peregre ic in patriam rediisse'. Haec et 
similia in ceteris exemplis occurrunt : salvom ie advenire gaudeo 
(Bacch. 456; Curc. 306 s.); salvom quom peregre advenis . . . 
(Bacch. 535) ; salvom te advenisse gaudeo (Most. 448) ; salvom 
te advenisse peregre gaudeo (Most. 805) ; salvos quom advenis 
peregre gaudeo (Most. 1128 s.); quoniam salvos advenis (Stich. 
471); gaudeo venisse salvom (Ter. Hec. 353) ; venire salvom 
volup est (Ter. Phorm. 610);0 hene factum te advenisse atque 
adeo, quod maxumum est, salvom afque validum (Ter. Hec. 456). 

Sine dubio nonnuUa exempla — imprimis id quod ultimo 
loco attulimus — demonstrant gaudium eius, qui his formulis 
salutat, nonnunquam verum atque sincerum fuisse. Id autem 
raro fit. Plerumque eiusmodi salutationes, quae non tam 
benevolentiam quam urbanitatem indicant, non minus frigide 
pronuntiari quam excipi solent. Nam fit, ut is, qui hoc modo 
salutatur, sermonem alterius incidat, quasi iam praenosceret, 
quae verba ille facturus esset. Legimus in Terent. Phorm. 254 s.: 
D. Salve; sed ubi est Antipho? — P. Salvom venire . . . 
D. Credo; hoc responde mi . . . Epid. 128: E. Salvom huc 
advenisse ... S. Tam tibi istuc credo quam mihi. — Truc. 
504: A. Salvom ... S. Scio; sed perperitne, obsecro, Phro- 
nesium? — Trin. 1073: C. Salve, Stasime. — S. Salvom te . . . 
C. Scio et credo tibi. 

Sed — ut iam diximus — non semper oratio his vocibus 
*scio' et *credo' interrumpitur; immo vero gaudio declarato 
quaerere solent de statu et valetudine eius, qui domum rediit. 
Tamen id quoque plerumque non iis formulis fit, quae in coti- 
dianis salutationibus usurpantur; sed, cum illae formulae: 
^quid agis? quid agitur? quid fit? ut vales?' de praesenti 
valetudine quaerant, hae nostrae id magis interrogant, quo- 
modo is, qui salutatur, in itinere valuerit. Quo in genere 



^) De pronomine personali apud infinitivum omisso cf. P. Barth , De 
infinitivi apud scaenicos latinos usu, Lips. 1881, p. 34 s. 

sunt: vahiistin? (Plaut. Curc. 16; Trin. 50); vahiistin usque? 
(Amph. 679; Stich. 467); usquin valuisti? (Most. 449); benene 
usque valuisti? (Epid. 129; cf. Bacch. 248: benene usque valuit?) 
— Praeterea apud Plautum occurrit formula * benene amhulatum 
65^?' (Truc. 369), quae optirae consentit cum formulis, quae in 
valedicendo nonnunquam usurpantur: *bene ambula' (Asin. 108; 
Cas.526; Mil.936; Most.853) vel *bene ambulato' (Capt. 452; 
Epid. 377 ; Merc. 327 ; Pers. 50). 

Sequi solet invitatio ad cenam. Nam est mos firmus et 
constitutus apud Romanos, ut is, qui amicum vel cognatum 
domum reversum priraum salutat, statim eum ad cenam vocet. 
Quibus formulis hoc fiat, in tertio huius disputationis capite 
exponendum erit. 

Pars secunda. 

De valedicendi formulis. 



Ut salutationem in tres partes dividi vidimus, ita etiam 
valedictio tribus partibus consistit. Primum is, qui coUoquendi 
finem facere vult, alteri id significat per interrogationem, 
numquid aliud velit. Hoc signo dato quasi ex composito dis- 
cessio fit: qui interrogatur valedicit, alter respondet. Facile 
quispiam dicat, hanc valedictionem — imprimis interrogationem 
* numquid aliud vis ? ' — duram atque inhumanam videri ; sed 
exempla demonstrant hanc fuisse formam usitatam valedictionis 
Eomanae, quae ne tum quidem offensa est, si quis amici 
visendi causa alienam domum venerat. Itaque valedicendi 
formulae ita mihi optime pertractari videntur, ut primum de 
formula ^numquid vis?', deinde de propriis valedicendi for- 
mulis disputetur. 



I. De formula ^numquid visr 

Donatus ad Terent. Adelph. III, 3, 78 haec adnotat: mentem 
vobis meliorem dari jtQog ro numquid vis? respondet agresti 
veritate; nam respondendum erat ^recte' aut ^valeas'. — Et 
idem Donatus ad Terent. Eun. II, 3, 50: ^rogo numquid velit' 
hoc est: significo me abire; nam abituri, ne id dure facerent, 
*numquid vis?' dicebant his, quibuscum constitissent. 

Donatus igitur primum recte admonet eam responsionem, 
quae in Terent. Adelph. 432 datur, a sententia interrogationis 

abjiorrere. Eecte quidem ; nam de formula ^numquid vis?' idem 
valet, quod antea de aliis formulis sermonis cotidiani osten- 
dipius. Nolunt eius modi interrogationes ad verbum accipi. 
Si quis interrogat ^quid agis?', plerumque non de actionibus, 
se^ de statu et valetudine responderi vult, itemque is, qui 
*numquid vis?' interrogat, optata enumerari non exspectat. 

Itaque facile concedimus Donato illam interrogationem 
plerumque nihil nisi cvn^oXov fuisse, quo abituri voluntatem 
sug,m indicare yolebant. Negare non possumus hunc morem 
nobis durum atque inhumanum videri ; sed si nobiscum reputa- 
bimus iis, qui dignitate vel nobilitate ceteros superant, om- 
nibus temporibus licentiam dimittendi esse datam, Romanis 
haud ita vitio vertemus, quod omnibus hominibus concesserunt, 
ut homines, qui molesti essent, hac interrogatione submoverent. 
Quam ab iis, qui interrogabantur, neutiquam in malam partem 
esse acceptam, ostendit Horat. sat. I, 9, 6s. Poeta hominem 
quendam, qui in Via Appia eum alloquitur, submovere conatur, 
cura eum, num quid velit, interrogat; sed tantum abest, ut 
ille iniuriam sibi factam putet, ut aures Horatii blandissimis 
Verbis onerare non desinat. 

Sed ille ^quidam' Horatii sine dubio non exemplum ur- 
banitatis est, quae veterum Romanorum propria erat. Homines 
eruditi atque politi, qui sic interrogabantur, statim valedicere 
solebant. Itaque Donatus dicit illo loco respondendum fuisse 
*recte' aut *valeas\ 

Hoc ^rede^ darsiafiop esse pro ^nihir luce clarius est: 
^nihil volo' subintellegendum videtur. Donatus ad locum no- 
strum (Terent. Eun. II, 3, 51) hoc adnotat: ^recte' inquit pro 
eo, quod est ^nihir. — Alius doTHOfiog, qui formulam 'num- 
quid vis?' nonnunquam subsequitur, idem declarat: 'bene sit 
tihV (Plaut. Pers. 735 ; Poen. 912 — Ter. Phorm. 151). Nam 
de hac quoque formula Donatus ad Ter. Phorm. I, 2, 101 hoc 
dicit: ut bene sit tibi: doTuofiog pro nihil. 

Homines igitur, qui interrogationem: numquid vis? recte 
percipiunt, aut se quidquam velle negant aut — quod saepius 
fit — confestim valedicunt. 

Quantopere Romani hanc vocem pro valedicendi formula 
xaT' isoxr/v habuerint, e compluribus locis apparet. Nam ut 

invenimus a Martiali poeta salutationem matutinam vel *ave 
matutinum' vel *ave potentiorum' vocari, sic apud Terent. 
Eun. 341 hoc legimus: 

Dum haec dicit abiit hora. RogOy numquid velit — 
^Eecte' inquit. Abeo. 

et apud Ciceronem in epist. ad. Att. VI,3, 6: 

Is me nec proficiscentem Apameam prosecutus est nec, 
cum postea in castra venisset atque inde discederet, numquid 
vellem rogavit et fuit aperte mihi nescio quare non amicus. 

Utroque loco illud *rogare numquid velit', nihil aliud 
significat quam *valedicere\ 

Sententia formulae elaborata restat, ut ostendamus, quanto- 
pere interrogatio faciem suam mutare possit. Enumeremus 
igitur omnes species, quas apud scriptores invenimus. 

nmnquid vis? (Plaut. Amph. 542; 544; 970; Aulul. 175; Bacch. 

604; Curc;516; 525; Men. 328; 548; Merc. 325; Mil. 

1085; Pseud. 665; Trin. 192; Truc. 883 — Terent. 

Eun. 341; Hec.272; Adelph. 247; 432 - Cic. epist. ad 

Att. VI, 3, 6 — Horat. sat. I, 9, 6 — Petron. sat. 87). 
numquid me vis? (Plaut. Aulul. 263; Cist. 117; 119; Curc. 522 

— Terent. Phorm. 458). 
numquid me? (Plaut. Poen. 801). 
numquid aliud? (Plaut. Bacch. 757; Capt. 748). 
numquid me aliud? (Terent. Eun. 363). 
numquid vis aliud? (Terent. Eun. 191). 

numquid aliud me vis? (Plaut. Mil. 575 — Terent. Phorm. 151). 
num quippiam aliud me vis? (Plaut. Pers. 735; Truc. 432). 
numquid ceterum voltis? (Plaut. Pers. 708). 
numquid ceterum me voltis? (Plaut. Pers. 692). 
numquid vis quin abeam? (Terent. Adelph. 247). 
nisi quid vis (Plaut. Asin. 108; Poen. 190; Rud. 403). 
nisi quid aliud vis (Plaut. Mil. 185). 
numquid aliud imperas? (Terent. Eun. 213). 
numquid aliud me morare? (Plaut. Poen. 911). 

nisi quippiam remorare me (Plaut. Cas. 711). 

numquid est, quod opera mea vohis opus sit? (Terent. Phorm. 563). 

numquid prius quam aheo me rogaturus es? (Plaut. Trin. 198). 

Haec ultima forma 'numquid prius quam abeo me roga- 
turus es?' omnia ea pronuntiat, quae a simplici formula 
^numquid vis?' reticentur. Ceterum formulae ipsae se inter- 
pretantur. Nam ille duplex accusativus, qui in plurimis 
occurrit, idem est, quem multa verba rogandi et postulandi 
exigunt. Velut apud verbum 'velle' duplex accusativus — 
personae et rei — invenitur in Caes. bell. Gall. I, 34, 3: si 
quid ille se velit, illum ad se venire oportere.^ 



n. De propriis valedicendi formulis. 

Inter proprias valedicendi formulas primo loco nominanda 
est ' vale \ Facere non potuimus, quin iam supra ad formulam 
^salve' explicandam hanc quoque adhiberemus. Invenimus 
enim salutationi et valedictioni Eomanorum id esse commune, 
ut sanitatis sive valetudinis vota contineant. Quo factum est, 
ut Romani nonnunquam salutandi causa voce 'vale', in vale- 
dicendo voce ' salve ' uterentur aut ambas voces quasi in unam 
seu salutandi seu valedicendi formulam coniungerent. 

Ultima syllaba longa est; tantummodo apud Vergil. 
Eclog. III, 79 et apud Ovid. Metamorph. III, 501 corripitur. 

Praeter imperativum 'vale' coniunctivum 'vaJeas' in- 
venimus (Plaut. Cas. 217; Pers. 224; Poen. 911; Stich. 482 — 
Horat. sat. II, 6, 116). Haec valedictio cum praeced^enti inter- 
rogatione ^numquid vis?' per coniunctionem *ut' coniungi 
potest (Plaut. Cist. 120). Formula ^fac valeas', quae in 
epistulis saepe occurrit,-) a sermone cotidiano abhorrere vi- 
detur. Etiam indicativus futuri ^valebis', qui in epistulis 
saepe et imperativi et coniunctivi vice fungitur,^) a cotidiano 
sermone alienus est. 



*) Cf. etiam Draeger, Histor. Syntax d. lat. Sprache I, 373. 
«) Babl., 1. 1. p. 31. 
») Babl., 1. 1. p. 30 

Contra et in epistulis ^ et in sermone cotidiano occurrunt 
adverbia, quae valedictionem etiam humaniorem atque poli- 
tiorem faciunt, imprimis 'muUum' (Plaut. Poen. 1368; Stich. 
496) et 'bene' (Plaut. Amph. 499; Asin. 606; Capt. 452; Cist. 
113; 197; Curc. 203; 516; Merc. 327; 496; 1025; Mil. 1340; 
Pers. 858; Poen. 568; 1358; Sticli. 143; 397; Truc. 751; 881; 
968 — Terent. Heant. 167; Hec. 197). — Pro formula 'bene 
vale', quam maxime pervulgatam fuisse magnus numerus 
exemplorum demonstrat,^) Therapontigonus in Plaut. Carc. 589 
dicit ^male vale', et in Plaut. Trin. 996 valedicitur his verbis 
^male vive et vale'. 

Formula 'vive et vaW etiam aliis locis occurrit (Plaut. 
Mil. 1340; — Horat. sat. II, 5, 110; epist. I, 6, 67) Allitteratio 
non minus conspicua est quam in aliis formulis, quae praecipue 
in finibus prologorum occurrunt.^) 

His valedicendi formulis opponi potest aliud genus, quo 
Eomani abituris precantur, ut bene conficiant iter et domum 
redeant. Id fieri solet his formulis: hene ambula (Plaut. 
Asin. 108; Cas. 526; Mil. 396; Most. 853, cf. Vulgat. Tob. V, 21: 
bene ambuletis — evo6coi9dr/Ti:\ bene ambulato (Plaut. Capt. 452; 
Epid. 377; Merc. 327; Pers. 50), bene ambula et redambula 
(Plaut. Capt. 900). Revocant hac formulae in mentem illud 
^benene ambulatum est?' de quo supra in salutandi formulis 
disputavimus. In Plaut. Mil. 936 cum formula 'bene ambula' 
coniuncta sunt haec verba: bene rem geras. Haec quisquis 
formulam esse existimat, testimonia proferre potest primum 
quidem illud xaiQuv xal tv jiQdrmv Graecorum,^) deinde non- 
nullos locos poetarum Romanorum, qui Graecos aperte imi- 
tati sunt.s) 



Babl., 1. 1. p. 29. 

2) In epistularum sermonem hanc formulam non ante Ciceronis tem- 
pora invasisse Jo. Babl., 1. 1. p. 29 exemplis docet. 

. 3) Plaut. Cas. 86 s. i;alete, bene rem gerite et t;incite virtute vera. 

*) Platon. epist. 3: nXaxcov Jiovvoio) xalQeiv kTCLOzeiXaq aQ oQd^wq 
Sv xvyx^voi^i TfjQ ^eXxioxriq TiQOOQijoewg ; ?j (xdXXov xaxa xijv Sfiriv ovvij' 
S^ELav yQaipojv ev TiQaxxetv (ooneQ etcod^a ev xatq emoxoXalq xovq (pi).ovq 
TiQOoayoQevetv. 

^) Plaut. Aulul. 117: rogitant me, ut valeam, quid agam, quid rerum 
geram — Trin. 773: salutem ei nuntiet verbis patris: Illum bene gerere 

3 

Denique commemoraverim illud *ave', quod in epistulis 
nonnunquam valedicendi causa usurpatur, ') a sermone coti- 
diano alienum esse. Contra persaepe in titulis sepulcralibus 
legitur; hoc autem loco non valedictio est, sed pro salutatione 
praetereuntium habendum videtur.^) 

rem et valere et vivere — Horat. epist. I, 8, 1 : Celso gaudere et bene rera 
gerere Albinovano Musa rogata refer — Horat. epist. I, 8, 13: post haec ut 
valeat, quo pacto rem gerat et se . . . 

fabl., 1. 1. p. 34. 

2) Th. L. L. II, 1301 s. 

Pars tertia. 

De formulis quibusdam urbanis. 



Hoc nomine * f ormularum urbanarum' complectimur eas 
formulas, quae maxime sermonis cotidiani propriae sunt. 
Quarum omnium ea est ratio, ut indicent hominem, qui eas 
pronuntiat, honestis parentibus natum et optimis moribus in- 
stitntum esse. Multis occasionibus adhiberi possunt, praecipue 
a rogantibus invitantibus gratias agentibus usurpantur. 
Multa enim apud Romanos sunt genera rogandi; quorum 
ipsis formulis color definitur. Quo de genere primum disputa- 
bimus; deinde studium ad eas formulas conferre in animo est, 
quae praecipue in gratiis agendis usurpantur. 

I. De formulis praecipue in rogando et inyitando 
usurpatis. 

Frequentia omnibus formulis praestant notissimae illae 
'sis\ 'sultis\ 'sodes\ Formulae ^sis' et ^sultis' nisi apud 
priscos Latinos vix inveniuntur. Identidem exstant apud 
Plautum Terentiumque ; sed Ennium quoque his formulis usum 
esse ostendit Festus p. 510, 12: sultis — *si vultis' significat 
composito vocabulo ita ut alia sunt: sodes — ^si audes', sis 
— *si vis'. Ennius: pandite sultis genas et corde relinquite 
somnum (Vahlen fr. 532). — Atque Cicero etsi vocem *sis' ipse 
usurpavit (Cic. pro S. Rosc. Amer. § 48; pro Mil. § 60), tamen 
alio loco (Orator § 154) docet iam multo ante sua tempora 
formulam ex usu cotidiano evanuisse. Haec enim dicit de 

3* 

priscis illis poetis atque oratoribus : Lubenter etiam copulando 
verba iungebant, ut *sodes' pro *si audes', ^sis' pro ^si vis'. 
— Sed interest aliquid inter ^sis' et ^sodes'. Nam cum illius 
formulae post Plautum atque Terentium exempla afferri vix 
possint, altera per totam Latinitatem non interiit. 

Sed etiam aliis rebus differunt. Formula ^sodes' ab 
initio magis urbana videbatur quam ^sis' et ^sultis'. Res 
enim ita se habet: ^sis' omnibus hortationibus adici potest. 
Non solum imperio leniendo ponitur,^) sed etiam severe im- 
perantis est et stomachantis. Velut invenimus Plaut. Asin. 44: 
Cave sis malam rem, et Terent. Eun. 799 : * Cave sis ; nescio cui 
maledicas nunc viro' et multa similia. — Formula ^sodes' 
autem semper habet vim blande interrogandi et hortandi, quod 
omnia exempla demonstrant. 

Aliae formulae, quibus vel hortationes leniuntur vel preces 
amplificantur, hac sunt: 

si potes (Lucil. XXIX, 54; Petron. 129); 

si quo pado postes (Cic. ad Att. I, 12,2); 

si poteris (Cic. ad Att. XIII, 11, 2); 

cum poteris (Cic. ad Att. XIII, 26); 

ut poteris (Cic. ad Att. XII, 51, 1); 

si placet (Petron. 127); 

si lubet (Plaut. Pers. 791); 

cum lihuerit (Petron. 127; cf. Plaut. Truc. 361: me lubente 

facies — Horat. epist. I, 7, 70: ut libet); 
si tibi videtur (Cic. ad Att. XV, 11, 1 — ad fam. III, 6, 5; 

IV, 5,4): 
si tibi videbitur (Cic. ad Att. XII, 2, 5 — ad Brut. I, 5,2); 
ut tibi videbitur (Cic. ad Att. XII, 18 A); 
ut videbitur (Cic. ad Att. XIII, 13,4); 
si forte vacas (Horat. epist. II, 2, 95); 
si valde vacas (Plin. epist. III, 18,4); 
si ita expedit (Cic. ad Quint, fr. II, 2,4); 



Cf. Donat. ad Ter. Enn. IV, 7, 29: quia imperativa sunt velut contu- 
meliosa, addebant veteres *sis', quod significat 'si vis'. — et ad Andr. I, 
1, 58 : ' dic ' imperativum est, ideo temperavit iniuriam blandimento. 

si concedes (Horat. epist. I, 7, 13); 

si permiseris (Plin. epist. ad Traian. 98); 

si tibi grave non erit (Cic. ad fam. XHI, 73,2; cf. ne gravare 

Plaut. Stich. 186: Cic. ad fam. XI, 7, 3; Plin. epist. 

VIII, 18,11); 
nisi qiiid te distinet (Horat. epist. I, 2, 5 — cf. Horat. epist. 

I, 5, 27: nisi cena prior potiorque puella Sabinum 

detinet); 
nisi te impedivisti (Cic. ad Att. XIII, 47 A, 1); 
nisi quid tu dissentis (Horat. sat. II, 1, 78); 
si commodiim (Plin. epist. III, 5, 4; cf. est commodum? Plaut. 

Stich. 186); 
si erit commodum (Cic. ad Att. IV, 4 A, 2; XII, 41, 4); 
si tiio commodo fieri possH (Cic. ad Att. 11, 17,3); 
si commodo valetudinis tuae fieri possit (Cic. ad fam. XVI, 1, 1); 
nisi tihi est incommodnm (Plaut. Most. 807); 
tuo commodo (Cic. ad Att. XIII, 48, 1); 
non nisi iuo magno commodo (Cic. ad Att. XIII, 27, 1); 
non nisl maximo tno commodo (Cic. ad Quint. f r. III, 9, 9) ; 
nec id incommodo tuo (Cic. ad Att. XII, 46, 2); 
quod commodo tuo facere poteris (Cic. ad Att. I, 4, 1) ; 
qtiantumqne tuo commodo poteris (Cic. ad fam. XIII, 69a); 
quod tuo commodo fiat (Cic. ad Att. XIV, 16, 4); ad fam. 

IV, 2, 4); 
quod commodo valetudinis tuae fiat (Cic. ad fam. XIV, 5, 1); 
quod commodo tuo fieri possit (Cic. ad fam. III, 5, 4; XIII, 26, 2); 
si forte non molestum est (Catull. 55, 1); 
nisi molestum est (Plaut. Trin. 932); 

quod sine molestia tua facere 2^ossis (Cic. ad fam. XIII, 35,2); 
quod sine molestia tua facere poteris (Cic. ad Att. I, 5,7); 
quod sine molestia tua fiat (Cic. ad fam. XIII, 2; 23,2); 
jMce tua (Terent. Eun. 466. Donat. ad hunc locum: *pace' 

aut gratia aut voluntate. et deest cum. — Petron. 2. 

Cic. ad fam. VII, 17, 1); 
salva magnitudine tua (Plin. epist. ad Traian. 31, 1). 

His omnibus formulis id commune est, ut ei, qui adhorta- 
tionem vel imperium vel invitationem accipit, veniam dare 

videantur, ut quasi ad suum arbitium ea de re constituat. 
Itaque suo iure Plinius (epist. III, 18,4) haud mediocrem 
voluptatem ex eo cepit, quod, cum librum quendam amicis 
recitare voluisset, ^non per codicillos, non per libellos, sed ^si 
commodum' et ^si valde vacaret' admoniti foedissimis insuper 
tempestatibus ' convenerunt. 

Ex iis, quae attuli, exemplis duo iam Baitero — in com- 
mentario critico editionis suae — a more discedere sunt visa : 
^ qiwd commodo hw facere poteris ' (Cic. ad Att. I, 4, 1) et 
^ qiiod sine moJestia tna facere poteris ' (Cic. ad Att. I, 5, 7). 
Itaque cum id fere vellet: quantum tuo commodo poteris (Cic. 
ad fam. XIII, 69, 2), suspicatus est ^quoad' pro ^quod', quae 
coniectura iam ideo non probatur, quia coniunctio ^quoad' 
nunquam in his formulis occurrit. Aut igitur ad exemplum 
aliarum formularum scribendum videtur 'possis' pro 'poteris'i) 
aut — quod melius est — nihil mutandum, quia indicativum 
futuri in sermone cotidiano saepe coniunctivi vice fungi iam 
supra nobis persuasimus.^) 

Nonumquam is, qui tam humane rogatur, non minus polite 
respondetj cum alteri reddit licentiam, ut de se decernat (Horat. 
epist. I, 7, 19; 70: ut libet; Plin. epist. V, 1,5: ut voles). Ac 
ne id quidem urbanitati semper satisfacit, quod praeter alia 
hoc exemplum demonstrat: Plaut. Truc. 359 s. P. Hicine hodie 
cenas, salvos cum advenis? — D. Promisi. — P. Ubi cenabis? 
— D. TJbi tu iusseris. — P. Hic, me lubente facies. — D. 
Edepol me magis. — . 

Transeamus ad aliud genus formularum, ubi is, qui ali- 
quid rogat, alteri aut amorem suum pollicetur aut illius 
amorem invocat, ut sibi morem gerat. Quamquam certum est 
eum, qui his formulis utebatur, de amore non multum cogitasse. 
Velut forumla 'amabo\ quae plerumque sermoni ita inseritur, 
ut in constructione verborum nihil mutetur, nihil differt a 
tritissimis illis rogandi interrogandique vocibus 'quaeso' et 
'rogo'. Quarum illa ipsa quoque medium in sermonem in- 



Cf. Cic. ad fam. XIII, 69, 2: quod commodo tuo fieri possit — Cic. 
ad fam. XIII, 35, 2: quod sine molestia tua facere possis. 

2) Cf. etiam Landgraf, Histor. Gramm. d. lat. Sprache III, 1, p. 112 ss. 

seritur, haec interrogationi praeponi solet (cf. Petron. 90; 95; 
126 ~ Martial. epigr. IX, 25, 3; Xen. 58). — Eodem igitur 
modo formula * amabo ' usurpatur. Vel adverbii instar occurrit 
(cf. Naev.fr. com. 82: cave cadas amabo; Plaut. Bacch. 100 propera 
amabo; Ter. Eun. 534. — Titin. com. fr. 109. Lucil. XXIX, 154; 
Cic. ad Att.VII, 8,2; ad fam. XV, 17,4; Catull32,l; Martial 
VIII, 76, 1), 1) vel pro verbo quodam rogandi usurpatur (Plaut. 
Cist. 104; Men. 678; Truc. 872 — Terent. Eun. 537 — Cic. ad 
Quint. fr. 1, 4, 1).^) Nimis subtiliter Seyffertum (stud. Plaut. p. 1) 
inter viros, qui feminas quive viros adloquuntur, distinxisse 
iam Frid. Leo (ad Plaut. Asin. 711) iure vituperavit. Id vero 
Seyffertus recte perspexit formulam plerumque mulierum esse. 

A formula ^amabo' separari non possunt 'si me amas\ 
'si nos amas\ 'si me diHgis\ 'si nos diligis\ — Imprimis 
formula ^si me amas' non solum in epistulis (Cic. ad Att. II, 
1, 12; 4, 6 — ad fam. V, 11, 3 - ad Quint. fr. II, 1, 3 — Fronto 
p. 76, 13), sed etiam apud poetas comicos et satiricos saepe 
occurrit (Plaut. Trin. 244; — Terent. Heaut. 1031 — Horat. 
sat. I, 9, 38 — Petron. 98). Nonnunquam hunc in modum muta- 
tur sive amplificatur: si me sicut soJes amas (Cic. ad fam. V, 
9, 11), si me tantum amas, quantum certe amas (Cic. ad fam. IX, 
13, 4), si me tantum amas, quantum profecto amas (Cic. ad Att. 
II, 20,5), si quicquam me amas (Cic. ad Att. V, 17,5; Fronto 
p. 77, 34), si quid unquam me amasti (Fronto 84,6), si me 
amahis (Cic. ad fam. II, 14). — Formula ^si me diligis' praeter 
Ciceronis epistulas (ad Att. IV, 12 — ad fam. XV, 19, 4; XVI, 
8, 2; 13; 14, 2) vix usurpatur. Fieri potest, ut ita amplificetur: 
si me diligis, si a me diligi vis (Cic. ad fam. III, 9, 2). — 

Sequitur tertium genus formularum, quod eodem fere (luo 
praecedentes voces fundamento utitur. Is enim, qui alterum 
aliquid rogat, persuasum habet illum nihil antiquius habere, 
quam ut ipsius gratiam sibi conciliet. PoUicetur igitur 

*) Huius et ceterarum eius generis formularum , quae in 'Thesauro 
linguae latinae' iam pertractatae sunt, satis habemus pauca exempla 
afferre. 

•-') Cf. Plaut. ('ist. 104: te amabo, ut hanc sinas; Terent. Eun. 587: 
amabo te, ut illuc transeas, ubi illa est; Cic. ad Quint. fr. I, 4, 1: amabo 
te, rai frater, ne . . . adsignes. 

alteruin sibi 'gratnm' (Cic. ad fam. IX, 25, 3; XV, 8) vel '^^er- 
gratum' (Cic. ad fam. III, 3, 2; XII, 27) vel 'gratissimum' (Cic. 
ad fam. II, 19, 2; 111,9,2; XIII, 4, 3) esse facturum, eum 'nihil 
sibi gratius facere posse' (Cic. ad fam. III, 6, 1; V, 5, 3; XI, 
16, 3; 17, 2; XII, 29, 3), sibi 'pergratum ' (Cic. ad fam. IX, 12, 5, 
ad Brut. 1,8,2) 'valde gratum' (Cic. ad fam. III, 6, 6), 'per- 
quam iucundum' (Plin. epist. IV, 15, 3) ^sicut iiicundissimum 
ita non minus gratum ' (Plin. epist. III, 8, 2) esse futurum, eum 
'perbelle facturum' (Cic. ad Att. IV, 4a, 1) et 'ipsum sibi obli- 
gaturum ' (Cic. ad Att. XVI, 16P, 16 — ad fam. XIII, 18, 2) esse, 
si 4ucundissime exigenti' (Plin. epist. IX, 16, 2) obsequatur. 



II. De formulis praeclpue in gratiis agendis usurpatis. 

Ei generi formularum, quod proxime tractavimus, accurate 
respondent formulae, quibus Romani in gratiis agendis saepe 
utuntur. Ut in rogando satis liabent alteri declarare sibi 
officia eius grata esse futura, ita gratias agentes dicunt vel 
scribunt fuisse sibi officia eius vel 'grata ' (('ic. ad fam. 11, 18, 1; 

III, 4, 2; 8, 9; XII, 20; 28, 2 — Mart. epigr. VH, 52 — Plin. 
epist. V, 3, 1; VI, 7, 2) vel 'pergrata' (Cic. ad Att. XIV, 11, 2; 
— ad Quint. fr. III, 1, 12 — Plin. epist. III, 5, 1) vel 'gratis- 
sima' (Cic. ad fam. III, 5, 2), eum 'bene' (Plin. epist. IX, 
24, 1), 'commode' (Cic. ad Att. XI, 7, 7), 'iucunde' (Plin. epist. 
IX, 2, 1), 'pro cetera reverentia ' (Plin. epist. III, 8, 1) fecisse. 

Alio de genere formularum, quia saepe male intellegitur, 
paullo accuratius disputandum videtur. Dicimus formulas 
'bene vocas\ 'benigne dicis\ de quibus Donatus ad Terent. 
Eun. I, 2, 106 adnotat ^ in consuetudinem venisse, eas non iudi- 
cantis, sed gratias agentis esse '. Sed exempla ipsa afferamus. 
Legimus apud Plaut. Stich. 486 s. S. Propino tibi salutem 
plenis faucibus. — E. Bene atque amice dicis. — Plaut. 
Stich. 563s. 'Fiat' ille inquit adulescens. — ^Facis benigne' 
inquit senex. — Plaut. Truc. 668: A. Ne me morari censeas. — 
St. Lepide facis. — Terent. Phorm. 1051 s. N. Phormio, ut ego 
ecastor posthac tibi, quod potero, quae voles, Faciamque et 
dicam. — P. Benigne dicis. — His omnibus locis formulae 

nihil aliud significant quam nostrum *sehr freundlich, sehr 
gtitig'. 

Secus. se habet res, si invitationi respondent, cf. Horat. 
epist. I, 7, 60— 64:. 

^Scitari libet ex ipso, quodcumque refers: dic 
Ad cenam veniat.' — Non sane credere Mena, 
Mirari secum tacitus. Quid multa? — 'Benigne' 
Eespondet. — 'Neget ille mihi?' — ^Negat improbus et te 
Neglegit aut horret.' 

Haud dubie igitur intellegit Philippus ex ipsa voce 
^benigne^, invitationem suam recusari. Is qui illa Pseudo- 
Acronis, quae vocantur, scholia composuit, sententiam formulae 
non iam perspexit;i) nobis autem non solum comicorum loci 
praesto sunt, qui rem explicant, sed etiam a vernacula lingua 
adiuvamur. Si ipsi a quodam ad cenam vocati iterum ac 
saepius admonemur, ut denuo cibum et vinum sumamus, con- 
suevimus respondere ^danke'.^) Nemo non intellegit nos ab- 
nuere, etsi tantum gratias agimus. 

Quodsi invitanti dicimus: ^Fiir Deine Einladung danke 
ich Dir' ille nos abnuere non minus cognoscet quam Theo- 
propides in Plaut. Most. 1129 s. C. Hic apud nos hodie cenes: 
sic face. — T. Callidamates, di te ament. de cena facio 
gratiam. 

Res igitur ita se habet: Formulae ipsae quoque ccot^kj/ioI 
sunt; ei generi attribuendae videntur, cuius supra exempla 
(^recte', ^bene sit tibi') ostendimus. Cuius generis quid pro- 
prium sit, Donat. ad Terent. Hec. III, 2, 20 his verbis dixit: 
^sine iniuria interrogantis responsum reticent.' Neque enim 
abnuunt invitationem formulae nostrae, sed delicate ac pudenter 
alterum certiorem facere volunt, eos, qui invitantur, non minus 



Pseudo-Acro ad Horat. epist. I, 6, 62: benigne sermo viilgaris est; 
bene se dicit quisque accipi cum excusat. Aliter: respondet Mena benigne 
eum facere, qui invitaret. 

^ Notum est Britannos ab iis, qui abnuunt, responsionem ' tbank you, 
no!' postulare, 

gratiam habituros esse, etsi invitationem non obseque- 
rentur. 

Sic formula apud Plaut. Truc. 128 intellegenda videtur: 
A. Peregre quoniam advenis, cena detur. — D. Benigne dicis, 
bene vocas, Astaphium. — Sic manifeste apud Horat. epist. I, 
7, 16 usurpatur: 'Vescere sodes.' — 4am satis est.' — *At tu 
quantum vis toUe.' — 'Benigne.' — ^Non invisa feres pueris 
munuscula parvis.' — Primum igitur hospes utitur discreta 
illa formula ^benigne', deinde, quia alter instare non desinit, 
diligenter eam explicare cogitur his verbis: tam teneor dono, 
quam si dimittar oriustus. 

Optime autem ea, quae de his formulis protulimus, sen- 
tentia confirmatur alio loco : Plaut. Merc. 947 s. — Charinus 
adulescens fingit se ab exilio domum redire. Occurrit Eutycho 
amico ; ab eo salutatur, auscultatur, invitatur, ut in tali occa- 
sione fieri solebat. Sed satis habet poeta Oharini verba red- 
dere ; amici et salutandi et interrogandi et invitandi formulae 
ita reticentur, ut e Charini responsis facile coUigi possint. 
Quodsi in versu 944 legimus: Bene vocas, benigne dicis: cras' 
apud te, nunc domi — luce clarius est huic responsioni soli- 
tam illam invitationem praecessisse. Et Charinus, etsi for- 
mula 'bene vocas, benigne dicis' utitur, non prorsus abnuit, 
sed amico poUicetur se postero die ei obsecuturum. 

Restat, ut de duobus locis disputemus, qui maiores diffi- 
cultates praebent , primum de Plaut. Curc. 561 s. : C. Thera- 
pontigone Platagidore, salve: salvos quom advenis in Epidau- 
rum, hic hodie apud me nunquam delinges salem. — T. Bene 
vocas, verum locata res est — ut male sit tibi. — Hoc enim 
loco responsio non minus ambigua est quam invitatio. Nam 
illud ^ nunquam delinges salem' in diversas partes interpretari 
possumus. Significat enim aut: *Du wirst bei mir nie auch 
nur ein Kriimchen Salz bekommen' aut ^Salz wirst Du bei 
mir gewifs nicht bekommen, sondern etwas Besseres. — Huic 
igitur ambiguitati ipse quoque Therapontigonus ambigue re- 
spondet. Aut enim illud ^locata res est' ita intellegi potest 
ut Stich. 472: locutast opera nunc quidem, aut coniungitur 
cum insequentibus verbis: ut male sit tibi — quod poeta fieri 
voluit. Quae cum ita sint, coniunctio ^verum' ratione non 

caret. Therapontigonus primum quidem polite abnuit, quasi 
ambiguitatem invitationis non perspexisset, sed deinde subito 
ira inflammatur, ut inimico aliquid mali minetur. 

Alterum locum — Plaut. Men. 387 s. — pertractare non 
possumus, priusquam de formula *tam gratiast' disputaverimus. 
Interim satis habebimus id monuisse nihil in eo exemplo no- 
strae de formula *bene vocas' sententiae contradicere. Legimus 
enim : E. Eamus intro, ut prandeamus. — M. Bene vocas : tam 
gratiast. — E. Cur igitur me tibi iussisti coquere dudum 
prandium. — Erotii invitationem abnui videmus; hoc tantum 
dicat quispiam negationem et repudiationem esse sitam in his 
verbis ^tam gratiast\ Itaque nunc ad hanc formulam acce- 
damus, cuius exempla his locis inveniuntur: Plaut. Men. 387 ; 
Stich. 472; Pseud. 713. 

De significatione formulae duo viri illustrissimi diversas 
sententias protulerunt: P. Corsseni) et 0. Ribbeck.^) lUe 
^tam' pro adverbio habendum esse negat nec quidquam aliud 
quam Hamen' esse putat; hic tralaticiam significationem 
defendere conatur et rem per ellipsim explicat. 

Adverbium Ham' cum coniunctione ^tamen' cohaerere 
constat.^) Hoc tantum quaeritur, an in formula *tam gratiast' 
illa vis adversativa sit. Itaque exempla examinanda viden- 
tur: Stich. 470 s. G. Cenem illi apud te, quoniam salvos ad- 
venis? — L. Locatast opera nunc quidem: tam gratiast. — 
Men. 387 s. E. Eamus intro, ut prandeamus. — M. Bene vocas, 
tam gratiast. — E. Cur igitur me tibi iussisti coquere dudum 
prandium? — Pseud. 713 s. C. Quin tu, si quid opust, mi audac- 
ter imperas? — P. Tam gratiast. Bene sit tibi, Charine; nolo 
tibi molestos esse nos. — Nemo non concedet in primo et 
altero exemplo ' tam ' pro coniunctione adversativa haberi posse. 
Nam Stich. 470 s. iocosa illa invitatio per haec verba ^locatast 
opera nunc quidem' aperte repudiatur. Sequitur, ut verba 



1) Aussprache I^, 248. 

2) Beitr. zur Lehre von den lat. Partikeln, Leipzig 1869, p. 28. 

3) Festus p. 548, 3. — Ritschl, Rhein. Mus. XIV, 399; Prolegomena ad 
Trinummum, p. CXLII; Schweitzer, Zeitschr. fiir vergl. Sprachwissenschaft 
XIII, 311; Seyffert, Studia Plautina p. 14; Lindsay, I)ie latein. Sprache, 
tibersetzt von Nohl, Leipzig 1897, p. 69L 

Ham gratiast' nihil continere possint nisi gratiam, quae recu- 
sationi opponitur. Alterum exemplum, Men. 387 s., eodem modo 
non minus commode explicatur. Restat tertium, Pseud. 713s. 
Hocloco formula ^tam gratiast' non solum gratiam, sed etiam 
recusationem invitationis continet, quod verba ^nolo tibi mole- 
stos esse nos ' satis demonstrant. Eam rem per ellipsim f acile 
explicari quis est qui neget? Propria recusandi formula — 
^bene vocas' vel ^locatast opera' — reticetur, quia unusquis- 
que facile eam supplere potest. 

Postea homines ellipsim in hac formula iam non sensisse 
non negamus. Luce clarius est eos vocem *tam' ut semper 
ita in hac formula demonstrativum esse adverbium putavisse. 
Quodminime inauditum esse, Ladewigii^ et Ribbeckii^) scrupu- 
los vanos esse, non modo multa vernaculae linguae analoga^) 
demonstrant, sed etiam exempla Italorum et Britannorum, qui 
formulis ^thank you so much' et 'fanfe grazie' gratias agere 
solent. 



^) Zeitschr. f. Altertumswissenschaft 1872, p. 1070. 

'') 1. 1. p. 28. 

8) 'Es stand in alten Zeiten ein Schlofi so hoch und hehr.' 

Natus sum Joannes Preibisch Non. Sext. anni 
MDCCCLXXXIII Ohlaviae, in oppido Silesiae, patre Carolo, 
doctore philosophiae et professore regio gymnasii Ohlaviensis, 
quem anno superiore morte mihi ereptum esse doleo, et matre 
Anna, e gente Schoenfeld, quam superstitem esse valde gaudeo. 
Fidem profiteor evangelicam. 

Primis litterarum elementis imbutus inter discipulos gym- 
nasii Ohlavienis receptus sum. Unde testimonio maturitatis 
instructus anno MDCCKXJI Halas Saxonum migravi studiis 
philologicis historicis archaeologicis operam navaturus; quae 
per bis sex menses hac in urbe, deinde per sex menses Monacii, 
tum Berolini totidem per menses, denique Halas reversus 
usque ad annum MDCCCCVI continuavi. 

Docuerunt me viri clarissimi: Abert, Bechtel, de Bissing, 
Blafsf, de ('hristf, Conrad, Ousius, Dittenberger f , Fries, 
Furtwaenglerf , Goldschmidt, de Heigel, Alfr. Kirchhofff, 
Lindner, de Mayr, Ed. Meyer, Riehl, Robert, D. Schaefer, 
Er. Schmidt, Traubef, Vahlen, Vaihinger, de Wilamowitz- 
Moellendorff, Wilcken, Wissowa. 

Sodalis fui per quater sex menses et proseminarii et 
seminarii philologici Halensis, quod viri illustrissimi Blafs, 
Dittenberger, Wissowa moderabantur. Praeterea permiserunt 
viri doctissimi Lindner, Ed. Meyer, Wilcken, Furtwaengler, 
Robert, ut exercitationibus historicis et archaeologicis inter- 
essem. 

Anno MDCCCCIV in Britannia versatus sum, ut viris 
illustrissimis Grenfell, Hunt, Kenyon ducibus et auctoribus in 
studia palaeographica incumberem. 

Examine pro fac. doc. mense decembri anni MDCCCCVI 
Halis superato per tres menses in gymnasio publico Halensi, 
deinde sodalis seminarii praeceptorum factus per bis sex 
menses in Schola Latina Orphanotrophei Franckiani munere 
scholastico functus nunc in paedagogio Parthenopolitano, quod 
est in Monasterio Sanctae Mariae Beatae Virginis, candidatus 
probandus et praeceptor auxiliarius sum constitutus. 

